Επίδραση της θεραπείας με κρουστικά κύματα στο πυελικό άλγος ασθενών με χρόνια μη βακτηριακή προστατίτιδα / χρόνιο πυελικό άλγος
Authors: Μυκονιάτης Ιωάννης 
Published: May 2021

ΣΚΟΠΟΣ: Να μελετηθεί για πρώτη φορά η αποτελεσματικότητα και η ασφάλεια της θεραπείας κρουστικών κυμάτων χαμηλής έντασης (ΚΚΧΕ) για την αντιμετώπιση του συνδρόμου χρόνιας μη βακτηριακής προστατίτιδας/ χρόνιου πυελικού άλγους (ΧΜΒΠ/ΧΠΑ) (ΜΕΛΕΤΗ Α) αλλά και να συγκριθεί η αποτελεσματικότητα και η ασφάλεια 2 διαφορετικών πρωτοκόλλων συχνότητας της θεραπείας (ΜΕΛΕΤΗ Β) ΥΛΙΚΟ ΚΑΙ ΜΕΘΟΔΟΣ: Στη ΜΕΛΕΤΗ Α ασθενείς με σύνδρομο ΧΜΒΠ/ΧΠΑ τυχαιοποιήθηκαν να λάβουν είτε ενεργό θεραπεία ΚΚΧΕ είτε εικονική θεραπεία με χρήση πανομοιότυπης κεφαλής κρουστικών κυμάτων η οποία όμως δεν παρήγαγε ενέργεια. Η ενεργός θεραπεία εφαρμόσθηκε με συσκευή κρουστικών κυμάτων ARIES 2 (Dornier MedTech GmbH, Wessling, Γερμανία) και πρωτόκολλο 6 συνεδριών (1/εβδομάδα), 5000 παλμών/συνεδρία, EFD (0,096 mJ / mm2) και συχνότητα (5Hz). Οι παράμετροι που αξιολογήθηκαν πριν και έως 24 εβδομάδες μετά την ολοκλήρωση της θεραπείας συμπεριελάμβαναν: τον δείκτη συμπτωμάτων της χρόνιας προστατίτιδας του Εθνικού Ινστιτούτου Υγείας (NIH-CPSI), το Διεθνές Σκορ Συμπτωμάτων του Προστάτη (IPSS), τον Διεθνή Δείκτη Στυτικής Δυσλειτουργίας (IIEF-ED), αναλογική κλίμακα πόνου κατά τη θεραπεία, υπολειπόμενος όγκος ούρων μετά ούρησης (PVR) και μέγιστο σημείο ροής κατά την ούρηση (Qmax), πολυπαραμετρική μαγνητική τομογραφία προστάτη (mpMRI), ειδικό προστατικό αντιγόνο (PSA) και πιθανές ανεπιθύμητες ενέργειες. Στη ΜΕΛΕΤΗ Β ασθενείς με σύνδρομο ΧΜΒΠ/ΧΠΑ τυχαιοποιήθηκαν να υποβληθούν σε συνεδρίες ενεργούς ΚΚΧΕ με συσκευή κρουστικών κυμάτων ARIES 2 (Dornier MedTech GmbH, Wessling, Γερμανία) και 5000 παλμών/συνεδρία, EFD (0,096 mJ / mm2) και συχνότητα (5Hz). με συχνότητα συνεδριών 1 φορά /εβδομάδα (6 εβδομάδες) για την ομάδα A ή 2 φορές /εβδομάδα (3 εβδομάδες) για την ομάδα Β. Αξιολογήθηκαν οι ίδιες παράμετροι με την ΜΕΛΕΤΗ Α (πλην των mpMRI, PVR και Qmax) πριν και έως 12 εβδομάδες μετά την ολοκλήρωση της θεραπείας. ΑΠΟΤΕΛΕΣΜΑΤΑ: Στη ΜΕΛΕΤΗ Α 45 άνδρες τυχαιοποιήθηκαν στην ενεργό (n = 30) και την εικονική θεραπεία (n = 15). Όσον αφορά την επίδραση των ΚΚΧΕ στη συνολική βαθμολογία NIH-CPSI, στη βαθμολογία των υποτομέων πόνου και ποιότητας ζωής του NIH-CPSI μία σαφής βελτίωση σε όλα τα χρονικά σημεία παρακολούθησης. Σημειώθηκε για την ομάδα της ενεργούς θεραπείας σε σύγκριση με την εικονική θεραπεία Ο υποτομέας ούρησης του NIH-CPSI, το IPSS,το PSA και το mpMRI-PIRADS δεν διέφεραν μεταξύ των 2 ομάδων. Η μέση διαφορά μεταξύ της ενεργούς ομάδας και της εικονικής ομάδας στην αλλαγή της βαθμολογίας του τομέα πόνου NIH-CPSI (Q1-4) από την αρχική τιμή στις 12 εβδομάδες μετά την τελική θεραπεία ήταν 3,3 (95% CI, 1,8,4,7). Η θεραπεία έγινε ανεκτή χωρίς ανάγκη αναισθησίας ή παρενέργειες.Στη ΜΕΛΕΤΗ Β 50 ασθενείς τυχαιοποιήθηκαν σε συνεδρίες ενεργούς θεραπείας ΚΚΧΕ με συχνότητα 1 (Ομάδα Α, Ν=25) ή 2 φορές (Ομάδα Β, Ν=25) την εβδομάδα. Κατά τις αξιολογήσεις παρακολούθησης, τα ΚΚΧΕ βελτίωσαν σημαντικά τη συνολική βαθμολογία NIH-CPSI, τη βαθμολογία των υποτομέων πόνου και ποιότητας ζωής του NIH-CPSI και το IIEF-ED και στις δύο ομάδες σε συγκριση με την αρχική (πριν τη θεραπεία) αξιολόγηση (p <0,001 για όλα τις παραμέτρους). Συγκρίνοντας μεταξύ των δύο ομάδων, δεν καταδείχθηκαν σημαντικές διαφορές στη συνολική βαθμολογία NIH-CPSI, τη βαθμολογία των υποτομέων πόνου, ούρησης και ποιότητας ζωής του NIH-CPSI, καθώς και στο IPSS, το IIEF-ED και στον πόνο που προκαλείται κατά τη θεραπεία με ΚΚΧΕ και στις δύο αξιολογήσεις παρακολούθησης. Κατά συνέπεια, δεν παρατηρήθηκαν ανεπιθύμητα συμβάντα και καμία διακοπή και στις δύο ομάδες.ΣΥΜΠΕΡΑΣΜΑΤΑ: H θεραπεία ΚΚΧΕ μία φορά την εβδομάδα για έξι εβδομάδες ή δύο φορές την εβδομάδα για τρεις εβδομάδες φαίνεται να είναι μια ασφαλής και αποτελεσματική επιλογή για ασθενείς με σύνδρομο ΧΜΒΠ/ΧΠΑ, βελτιώνοντας σημαντικά τον πόνο και την ποιότητα ζωής. Η έλλειψη παρενεργειών και η πιθανότητα επανάληψης καθιστούν τα ΚΚΧΕ μια πολλά υποσχόμενη θεραπευτική επιλογή για ασθενείς με σύνδρομο ΧΜΒΠ/ΧΠΑ. Ωστόσο, απαιτούνται περαιτέρω μελέτες για την επιβεβαίωση και ενίσχυση των αποτελεσμάτων μας, καθώς τα ΚΚΧΕ κερδίζουν σταδιακά τη θέση τους στον θεραπευτικό αλγόριθμο του συνδρόμου ΧΜΒΠ/ΧΠΑ